open-index/open-wikipedia-markdown huggingface dataset:
לה קיאקה

**לה קיאקה** (בספרדית: **La Quiaca**) היא עיר קטנה בצפון פרובינציית חוחוי בארגנטינה. העיר נמצאת על גבול ארגנטינה-בוליביה, מול העיר ויאסון, כשביניהן מפריד נהר לה קיאקה. לה קיאקה נמצאת במרחק של 289 קילומטרים מסן סלבדור דה חוחוי, בירת פרובינציית חוחוי.

העיר מוזכרת פעמים רבות בארגנטינה כיישוב הצפוני ביותר במדינה, למרות שבפועל יש מספר יישובים צפוניים ממנה.

לה קיאקה היא אנטיפודית בקירוב להונג קונג.

## היסטוריה
לה קיאקה נוסדה ב-10 בספטמבר 1883, אולם הממשל הכיר בייסודה רק ב-28 בפברואר 1907, לאחר שנים של משא ומתן בין המתיישבים והממשל.

## תחבורה
את העיר משרת נמל התעופה לה קיאקה, שנמצא במרחק של כ-7 קילומטרים דרום-מזרחית לעיר.

הגשר הבינלאומי אורסיו גוסמן עובר מעל נהר לה קיאקה ומקשר בין לה קיאקה וויאסון.

## קישורים חיצוניים

קטגוריה:חוחוי: ערים
קטגוריה:יישובים שהוקמו ב-1883
בוריספיל

**בוריספיל** (באוקראינית: **Бориспіль**, ברוסית: **Борисполь**) היא העיר השלישית בגודלה במחוז קייב שבצפון-מרכז אוקראינה, ומשמשת כמרכז המנהלי של מחוז משנה בוריספיל. העיר מרוחקת כשלושים קילומטרים מעיר הבירה קייב.

מקור שם העיר הוא משמו היווני של הדנייפר, בוריסטנס (Βορυσθένης).

התיעוד הראשון של העיר הוא משנת 1154, שמה הנוכחי הוא מ-1590. בשנת 1956 שודרגה בוריספיל למעמד של עיר.

נמל התעופה הבינלאומי בוריספיל הסמוך לעיר, הוא נמל התעופה הראשי של אוקראינה, ומשמש את מרבית הטיסות הבינלאומיות במדינה.

לבוריספיל הסכם ערים תאומות עם העיר דומודדובו שבמחוז מוסקבה, רוסיה.

## הקהילה היהודית
אין מידע מדויק לגבי ראשית התיישבות היהודים בבוריספול. לפי מרשם האוכלוסין שנערך באימפריה הרוסית בשנת 1897 התגוררו בבוריסםול 1095 יהודים (כ-12% מכלל האוכלוסייה). באותה תקופה בעיר פעלו שני בתי כנסת וכמה תלמודי תורה. זלמן שמעון זליקמן כיהן כרב של הקהילה. במהלך מלחמת האזרחים ברוסיה סבלו יהודי העיירה מפרעות של הצבא הלבן ומידי צבאו של סמיון פטליורה. הפרעות גרמו לעזיבה של חלק מהאוכלוסייה היהודית. בתום תום המלחמה והתבססות השלטון הקומוניסטי ניסו יהודי העיירה לשמור על אורך חיים דתי. אך השלטון הקומוניסטי, ניהל מאבק עיקש מול היהודים והצליח - בשנת 1926 נסגרו כל מוסדות הדת בעיר. במהלך שנות ה-20 וה-30 עזבו מרבית היהודים את בוריספול. רובם עברו לערים מרכזיות בברית המועצות וחלקם עברו למושבות חקלאיות יהודיות בדרום אוקראינה. נכון לשנת 1939 התגוררו בבוריספול רק 375 יהודים. 

במהלך מלחמת העולם השנייה נכבשה בוריספול על ידי הצבא הגרמני ב-23 בספטמבר 1941. כל היהודים שלא הצליחו להימלט מהעיר או לא גויסו לצבא האדום רוכזו באזור אחד בתוך העיירה. יהודים הועסקו בעבודות כפייה, בעיקר בפינוי גופות של חיילים ואזרחים בעיר וסביבותיה, אשר נהרגו במהלך הקרבות. כעבור כחודש לאחר הכיבוש, הובלו יהודי בוריספול אל שדה התעופה שקרוב לעיירה. שם הם נרצחו ביריות על ידי גרמנים ושוטרי משטרת העזר האוקראינית. הנרצחים נקבו בתעלה שליד שדה התעופה.

לאחר המלחמה חזרו חלק מהיהודים שהצליחו לברוח מזרחה וגם הגיעו אליה יהודים שהשתחררו מהשירות בצבא האדום. אך מספר היהודים שנשארו להתגורר בעיר היה קטן. לפי מרשם האוכלוסין שנערך בברית המועצות בשנת 1989 התגוררו בבוריספול 68 יהודים. לאחר התפרקות ברית המועצות הוקמה בעיר באופן רשמי קהילה יהודית. נכון לשנת 1999 היו חברים בה כ-40 יהודים. 

## קישורים חיצוניים

* 
* 
* 
* בוריספול ביברייסקיה אנציקלופדיה 
* היסטוריה של הקהילה היהודית בבוריספול 

קטגוריה:מחוז קייב: ערים
קטגוריה:יישובים שהוקמו במאה ה-11
המפלגה הדמוקרטית של כורדיסטן האיראנית

**המפלגה הדמוקרטית הכורדית של איראן** (KDPI), המכונה גם **המפלגה הדמוקרטית של כורדיסטן האיראנית** (PDKI) - היא מפלגת אופוזיציה כורדית פעילה, אך בלתי חוקית ברפובליקה האסלאמית של איראן, אשר פעיליה הם בעיקר גולים כורדים. המפלגה הוקמה בשנת 1945 באזורים כורדיים במערב איראן ובתוך זמן קצר הפכה לכוח המוביל בבדלנות כורדית באיראן. מאבקה של מפלגה זו לעצמאות כורדית הגיע לשיא עם הקמת רפובליקת מהאבאד ב-1946, אם כי הרפובליקה פורקה בתוך מספר חודשים בלבד והכורדים נחלו מפלה קשה.

למרות המפלה בשנת 1946, מאבק אלים של המפלגה הדמוקרטית הכורדית של איראן התחדש לקראת סוף שנות השישים והגיע לשיא במרד הכורדי של 1979, מיד לאחר המהפכה האסלאמית. המאבק המזוין של המפלגה הכורדית הדמוקרטית דוכא ביד קשה בידי משטר האייתולות החדש, אך התנגדות אלימה נמשכה עד 1983 וחודשה שוב ב-1989. פרק זה במאבק המזוין הגיע לסיומו רק ב-1996, לאחר כ-40 אלף קורבנות, רובם כורדים. רוב חבריה הבכירים של המפלגה חוסלו בידי סוכנים איראניים, ופעילות המפלגה כמעט הוקפאה עם הכרזת הפסקת אש חד-צדדית מצד הכורדים ב-1996.

במהלך שנות האלפיים המוקדמות, המפלגה הדמוקרטית של כורדיסטן האיראנית נמנעה מפעילות בדלנית, במקביל לתקופת כהונתו של הנשיא אכבר האשמי רפסנג'אני, שנחשב למתון מבין נשיאי הרפובליקה האסלאמית של איראן. המפלגה לא השתתפה במרד של ארגון מפלגת החיים החופשיים של כורדיסטן (PJAK), ושמרה על פרופיל נמוך עד שנת 2014, אז החלו מתחים בין PDKI לבין המשטר וכן מתחים בין PJAK לתנועות כורדיות נוספות להתגלגל לכדי אלימות. בספטמבר 2014 חלה היתקלות ראשונה מזה שנים רבות בין PDKI לבין כוחות הביטחון של איראן, עם שישה הרוגים מצדו של המשטר. היתקלות נוספת במאי 2015 בין PDKI לבין מי שהוגדרו על ידיה כ"סוכנים איראנים במסווה פעילי PKK" הובילה ל-4 הרוגים של PDKI ו-2 פעילים לא מזוהים בלבוש כורדי. ביוני 2015, רצף הלחימה המשיך עם שישה הרוגים למשמרות מהפכה.

## ראו גם
* המהפכה האיראנית

## קישורים חיצוניים

* 

## הערות שוליים

קטגוריה:איראן: מפלגות
מפלגה דמוקרטית
דמוקרטית
קטגוריה:מפלגות חילוניות
קטגוריה:תנועות בדלניות
קטגוריה:מפלגות שהוקמו ב-1945
.ae

**** היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים באיחוד האמירויות הערביות. הסיומת, שנפתחה בשנת 1992, היא סיומת פעילה ונפוצה ביותר בעיקר בקרב תושבי איחוד האמירויות הערביות.

סיומת זו מנוהלת על ידי UAE Telecommunications Regulatory Authority ו-aeDA. בשנת 2008, aeDA. הודיעה שרשומים בסיומת זו מעל ל-90,000 שמות מתחם.

## הרשמה
תהליך ההרשמה באיחוד האמירויות הערביות הוא תהליך קל ולכן הרבה מתפתים להירשם ב-ae. הנרשמים שולחים את שם המתחם המבוקש ומקבלים אותו תוך ימים ספורים. גם שחזור סיסמאות המתחם הוא דבר קל שיכול להיעשות באופן מקוון ללא צורך להתנייד מהבית.

## תתי-סיומות
סיומת האינטרנט מחולקת לתתי-הסיומות הבאות:
*  - ישויות מסחריות, ארגונים ואנשים פרטיים
*  - ישויות מסחריות
*  - ספקי אינטרנט
*  - ארגונים ממשלתיים
*  - מוסדות חינוכיים על-תיכוניים
*  - בתי ספר פרטיים או ציבוריים
*  - ארגוניים לא-מסחריים
*  - צבא
*  - מקצועניים
*  - אנשים פרטיים

## קישורים חיצוניים

* 
* 

* .ae Domain Administration (.aeDA)
* whois service for .ae
* list of .ae accredited registrars
* UAEnic, the former delegate of .ae.
* UAE seeking to be the first country to use Arabic script in domain names
* www.domainer.ae - .ae domain auctions and aftermarket site


## הערות שוליים

קטגוריה:איחוד האמירויות הערביות: כלכלה
גוראן פופוב

**גוראן פופוב** (נולד ב-2 באוקטובר 1984) הוא כדורגלן מקדוני המשחק בווארדאר סקופיה מליגת העל המקדונית.

## קריירה
פופוב התחיל את הקריירה שלו בבלסיצה איתה עלה לליגת העל המקדונית. אחרי עונת השאלה בפרודפטיקי בה לא שיחק עבר לא.א.ק. אתונה בינואר . לאחר ששוחרר ממנה הצטרף להכוכב האדום בלגרד. הוא ערך את הופעת הבכורה שלו בהפסד 5-0 לפ.ס.וו. איינדהובן בשלב הבתים של ליגת האלופות. בשל פציעות רבות מיעט לשחק והוא הושאל לאודרה וודז'יסלאב שלזיה. בקיץ  עבר לאגאלו בה שיחק שנתיים, ובקיץ  הושאל ללבדיאקוס. בקיץ  עבר להירנביין איתה זכה בגביע ההולנדי ב-. ביוני  עבר לדינמו קייב תמורת 1.8 מיליון אירו. ב-10 באוגוסט 2012 פופוב היה אמור להיות מושאל לסטוק סיטי אך העסקה לא יצאה לפועל מפני שהשחקן לא הצליח להשיג רישיון עבודה. ב-3 בפברואר 2013, פופוב הורחק לראשונה בקריירה בטענה שירק על קייל ווקר בהפסד 1-0 לטוטנהאם הוטספר. ב-9 ביולי 2013 הושאל לעוד שנה לוסט ברומיץ' אלביון, ובקיץ  חזר לדינמו קייב. ב-18 בספטמבר 2014 חזר למקדוניה הצפונית כאשר חתם בווארדאר סקופיה.

בצעירותו, פופוב שיחק בנבחרות הצעירות של מקדוניה הצפונית. בשנת  הוא ערך את הופעת הבכורה שלו בנבחרת. ב-30 במאי 2004 הוא הבקיע את שער הבכורה שלו בניצחון 2-4 נגד . לפופוב יש 46 הופעות בנבחרת ו-2 שערים.

## קישורים חיצוניים

קטגוריה:כדורגלנים מקדונים
קטגוריה:מגני כדורגל מקדונים
קטגוריה:קשרי כדורגל מקדונים
קטגוריה:סטרומיצה: כדורגלנים
קטגוריה:כדורגלני א.א.ק. אתונה
קטגוריה:כדורגלני הכוכב האדום בלגרד
קטגוריה:כדורגלני לבדיאקוס
קטגוריה:כדורגלני הירנפיין
קטגוריה:כדורגלני דינמו קייב
קטגוריה:כדורגלני וסט ברומיץ' אלביון
קטגוריה:כדורגלני וארדאר סקופיה
קטגוריה:כדורגלני נבחרת מקדוניה הצפונית
קטגוריה:ספורטאים מקדונים ביוון
קטגוריה:ספורטאים מקדונים בסרביה
קטגוריה:ספורטאים זרים בפולין
קטגוריה:ספורטאים זרים בהולנד
קטגוריה:ספורטאים מקדונים באוקראינה
קטגוריה:ספורטאים מקדונים באנגליה
קטגוריה:מקדונים שנולדו ב-1984
נבחרת שווייץ בכדורגל עד גיל 21

**נבחרת שווייץ בכדורגל עד גיל 21** היא נבחרת הכדורגל הצעירה של שווייץ, המייצגת אותה בתחרויות בינלאומיות לנבחרות צעירות. הנבחרת השתתפה פעמיים באליפות אירופה בכדורגל עד גיל 21 כאשר השג השיא שלה היה המקום השני ב-2011.

## כל אליפויות אירופה לנבחרות צעירות
*1978–2000 - לא העפילה
*2002 - חצי הגמר
*2004 - שלב הבתים
*2006 - 2009 - לא העפילה
*2011 - מקום שני
*2013 - לא העפילה

קטגוריה:שווייץ: כדורגל
שווייץ
כדורגל
וילמוש ואנצאק

**וילמוש ואנצאק** (בהונגרית: **Vilmos Vanczák** - IPA: ; ) הוא כדורגלן עבר הונגרי ששיחק כבלם וכמגן ימני. ואנצאק ערך 79 הופעות בנבחרת הונגריה.

## קריירה
ואנצאק התחיל לשחק כדורגל במחלקת הנוער של דיאוסגיורי. בגיל 17 הצטרף למחלקת הנוער של ואשאש וכעבור שנה עבר לאויפשט. בקיץ  הושאל לסינט טרוידן הבלגית. ב-17 ביולי 2007 ואנצאק חתם ל-4 שנים בסיון, עימה זכה ב-2 גביעים בעונות  וב-. ואנצאק משמש כקפטן הקבוצה.

בשנת 2016 עזב את סיון לאחר תשע עונות, וחתם בפושקש אקדמיה מליגת העל ההונגרית.

ואנצאק ערך את הופעת הבכורה שלו בנבחרת הונגריה במשחק ידידות ב- כאשר החליף את אדם קומלושי הפצוע. ב-3 במרץ 2010 הבקיע את שער הבכורה שלו בנבחרת בתיקו 1-1 נגד . בשנת 2015 פרש מהנבחרת.

## קישורים חיצוניים

* וילמוש ואנצאק ב-magyarfutball (הונגרית)

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:מישקולץ: כדורגלנים
קטגוריה:כדורגלני אויפשט
קטגוריה:כדורגלני פ.צ. סיון
קטגוריה:כדורגלני פושקאש אקדמיה
קטגוריה:כדורגלני נבחרת הונגריה
קטגוריה:הונגרים שנולדו ב-1983
פלקלינגן

**פלקלינגן** (בגרמנית: **Völklingen**) היא עיר במחוז זארבריקן שבמדינת חבל הסאר שבגרמניה. העיר שוכנת על גדות הנהר סאר, 10 ק"מ ממערב בירת החבל זארבריקן.

העיר ידועה במתחם תעשיות הברזל בפלקלינגן שבשנת 1994 הוכרז על ידי ארגון אונסק"ו כאתר מורשת עולמית.

## קישורים חיצוניים

* 

## הערות שוליים

קטגוריה:חבל הסאר: ערים
קטגוריה:קצרמר גרמניה
משה עמי-עד

הקבר של משה עמי-עד בבית הקברות בנהלל|ממוזער
הקבר של שרה עמי-עד בבית הקברות בנהלל|ממוזער
**משה עמי-עד (קריגסר)** (1886 – 8 באפריל 1948) היה איש העלייה השנייה. עבד בסג'רה ובחוות כנרת. היה בקבוצה שהקימה את אום ג'וני ובהמשך היה שותף להקמת קואופרטיב מרחביה, תל עדשים ודגניה ב'. היה בין מייסדי נהלל וחי עם משפחתו ביישוב.

## קורות חייו
משה נולד ב-1886 בנובו פולטבקה שברוסיה (מהמושבות החקלאיות היהודיות שבפלך חרסון) לטובה ויצחק קריגסר. 

בשנת 1908 הגיע לארץ ישראל במסגרת העלייה השנייה. הצטרף לקולקטיב בסג'רה ובהמשך היה חבר בלגיון העבודה. הצטרף לחוות כנרת והיה בין מובילי המרד נגד מנהל החווה, האגרונום משה ברמן שבעקבותיו פרש עם עוד קבוצת מורדים שנקראה "קבוצת הכיבוש" והיה שותף להסכם עם ארתור רופין להתיישבות הראשונה באום ג'וני. בקבוצה זו היו שותפים גם אליעזר שוחט, חיים צימרמן, צבי נדב, ישראל בלוך, ישראל בצר ושפרה שטורמן-בצר.

לאחר שנה באום ג'וני ועם סיום החוזה עם המוסדות ההתיישבותיים הוחלפה הקבוצה על ידי אנשי הקומונה החדרתית ומשה הצטרף לקבוצה שהקימה את קואופרטיב מרחביה על אדמות הכפר פולה. בעקבות סכסוך עם תושבי הכפר השכן סולם נכלאו משה ועוד 13 מתיישבים בבתי הכלא בנצרת ובעכו למשך כשנה. בתקופת עבודתו של משה במרחביה הכיר והתחתן עם שרה בת מנוחה ומשה שטורמן (ילידת 1886). 

ב-1912 פרצה המלחמה האיטלקית-עות'מאנית ומשה התגייס לצבא הטורקי ושרת במשך כ-9 חודשים בתפקידי שמירה בירושלים.

ב-1913 היה משה בין מקימי תל עדשים. לשם עבר עם משפחתו.

ב-1914, עם פרוץ מלחמת העולם הראשונה התגייס משה בשנית לצבא הטורקי ויחידתו הוצבה בשפרעם. בעקבות פרשת מחתרת ניל"י הוחלט לפרוק את החיילים היהודים מנשקם ולשלחם לעבודות כפיים. החלטה זו הביאה את משה לערוק מהצבא והוא ומשפחתו התיישבו בבן שמן. 

ב-1919 היה משה שותף בהקמת דגניה ב' שם שהה כשנה עד שהמקום נמסר להתיישבות קבע לקבוצת כפר אוריה בהנהגתו של לוי אשכול. לאחר עזיבת דגניה ב' עבד משה בסלילת כביש עפולה-נצרת וחיפה-נצרת.

ב-1922 היו משה ושרה שותפים להקמת המושב השיתופי הראשון נהלל. במושב זה עסקו בחקלאות. לזוג נולדו 5 ילדים.

משה נפטר בנהלל ב-1948 ונקבר בבית הקברות במושב. אשתו שרה נפטרה ב-1966 ונקברה גם היא בנהלל.

משה שינה את שמו מקריגסר לעמי-עד.

## לקריאה נוספת
* משה קריגסר, קובץ "השומר", תל אביב: הוצאת ארכיון העבודה, תרצ"ז-1937
* שמואל דיין, **עם אבות ההתיישבות**, הוצאת מסדה, 1968, עמודים 207-213

## קישורים חיצוניים
* משה עמי-עד (קריגסר) ב "אלבום יזרעאל - שמות ראשונים", המוזיאון לראשית ההתיישבות בעמק שבקיבוץ יפעת (אורכב)
* 
* 
* 

## הערות שוליים

קטגוריה:אנשי העלייה השנייה
קטגוריה:נהלל: אישים
קטגוריה:דגניה א': אישים
קטגוריה:משפחת שטורמן
קטגוריה:מייסדי קיבוצים
קטגוריה:אישים הקבורים בבית הקברות בנהלל
קטגוריה:ארץ-ישראלים שנולדו ב-1886
קטגוריה:ארץ-ישראלים שנפטרו ב-1948
Master of Reality

**Master of Reality** הוא אלבומה השלישי של להקת ההבי מטאל הבריטית בלאק סבאת' שיצא לאור ביולי 1971.

Master of Reality נחשב לאלבום בעל השפעה מכרעת בז'אנר ההבי מטאל ונודע כאלבום שהניח את היסודות לתת-ז'אנר מתקדם שייקרא דום מטאל.

## אודות האלבום
### הקלטות
ההקלטות לאלבום נערכו באולפני "Sarm West Studios", נוטינג היל לונדון בין פברואר לאפריל 1971. האלבום הופק על ידי רוג'ר ביין, שהפיק עבור הלהקה את אלבומיה הקודמים, ושיתוף הפעולה ביניהם באלבום זה היה האחרון.

עקב פציעתו של גיטריסט הלהקה טוני איומי במפעל מתכות מספר שנים קודם לכן, נאלץ איומי לשחרר מעט את מיתרי הגיטרה, על מנת להקל על אצבעותיו את הפריטה. בכך, הוא בעצם גם הנמיך את הכיוון של הגיטרה שלו - מה שיצר סאונד מלוכלך, כבד וייחודי מאוד לאותה תקופה - שהפך לסמל האלבום, ועם הזמן, סמלה המסחרי של הלהקה בכלל. על מנת להתאים את עצמו לאופן הנגינה הייחודי של איומי, הנמיך בסיסט הלהקה גיזר באטלר אף הוא את הכיוון בגיטרה שלו. סגנונו הייחודי ופורץ הדרך של האלבום, השפיע ביותר על הז'אנר והציב סטנדרטים חדשים בכל הקשור לנגינת רוק כבד.

במהלך ההקלטות, נתן סולן הלהקה אוזי אוסבורן לטוני איומי כמות גדולה של ג'וינט. עישון הג'וינט גרם לאיומי התקף שיעול בלתי נשלט. בעת העישון, היה עסוק איומי בנגינה אקוסטית, והשיעול נקלט בהקלטה. קטע השיעול נערך והוכנס לאלבום כהקדמה לשיר הפותח "Sweet Leaf" ("עלה מתוק") - שיר המתייחס לצמח הקאנביס. בהקשר לזה, ציין איומי מאוחר יותר: "כולנו ניגנו את "Sweet Leaf" כשהיינו תחת השפעת הסם".

השיר "After Forever" הוא למעשה שיר שהולחן על ידי גיזר באטלר, למרות שאיומי קיבל עליו את קרדיט. השיר עוסק בנושאים נוצריים.

בקטע "Solitude" מציג איומי את כישרונו בנגינה על כלים שונים, כגון גיטרה אקוסטית, חליל ופסנתר.

השיר האחרון באלבום "Into the Void" מפורסם ביותר, ונחשב לקלסיקת הבי מטאל.

### הצלחה מסחרית
האלבום זינק למקום ה-5 במצעד הבריטי, ולמקום ה-8 במצעד האמריקאי. האלבום קיבל פלטיניום כפול לאחר שנמכר בשני מיליון עותקים.

## ביקורות

בתחילה קיבל האלבום ביקורות שליליות ממבקרים חשובים. לסטר בנגס מ"רולינג סטון" ורוברט כריסטגאו מ"וילג' ווייס" כינו את האלבום "מונוטני", "משעמם", "מנוון" ו"בלתי אינטליגנטי". אך עם הזמן, זכה האלבום להכרה מחודשת וקיבל ביקורות חיוביות רבות ונחשב הן על ידי מבקרים והן על ידי מעריצים כאחד מהאלבומים החשובים ביותר בהבי מטאל, וככזה שהשפיע רבות על הז'אנר. האלבום אף נודע כאלבום שהניח את היסודות הראשונים של סגנון שייקרא מאוחר יותר דום מטאל. מבקר המוזיקה מייק סטנגו (Mike Stagno) מאתר Sputnikmusic כתב על האלבום: "הסאונד הכבד והמחוספס של בלאק סבאת' הוכח כאהוב על המעריצים... "Master of Reality" הוא אלבום מצוין וחיוני עבור כל חובב הבי מטאל". סטנגו הוסיף בנימה אישית כי האלבום הוא כנראה האהוב עליו ביותר מתקופת אוסבורן.

## רשימת השירים
כל השירים הולחנו על ידי להקת "בלאק סבאת'", למעט "Embryo", "Orchid", ו"After Forever" שהולחנו על ידי טוני איומי; כל מילות השירים נכתבו על ידי גיזר באטלר.

## מבצעים
*אוזי אוסבורן - שירה
*טוני איומי - גיטרה; חליל צד ופסנתר ב-"Solitude"; סינתיסייזר ב-"After Forever"
*גיזר באטלר - גיטרה בס
*ביל וורד - תופים, כלי הקשה

## קישורים חיצוניים

* ביקורת על האלבום, בבלוג "הבוטיק של ליהיא"

## הערות שוליים

קטגוריה:אלבומי בלאק סאבת'
קטגוריה:אלבומים באנגלית
נוקטורן (מות החייל)

"**נוקטורן**" או "**מות החייל**" (1949) הוא ציור מאת הצייר מרסל ינקו.

## רקע
הציור "נוקטורן" (בעברית: לילי), ששמו שאול מן הסוגה המוזיקלית נוקטורן, מציג חמש דמויות המקיפות דמות שרועה העטופה בתכריכים. הדמויות לבושות בבגדים בצבע ירוק-כחול, המרמז על היותן חיילים. אחת הדמויות, הניצבת בצידה הימני של הציור, היא דמות נשית. בעוד שחלק מן החיילים מתוארים בתלבושת צבאית, אחד מהם, המוצב בחזית הציור ואוחז בידו רובה, מתואר לובש גלימה קצרה ובחגורתו נעוץ פגיון. על פי יגאל צלמונה תיאור זה מזהה את הדמות עם הסיקריים. בכך, טען, יוצר ינקו קישור בין ההיסטוריה היהודית לבין ההווה.

מבחינת הקומפוזיציה, הציור מאופיין בריבוי קווים אלכסוניים, שנוצרים על ידי תנועות הידיים של הדמויות, על ידי הרקע. סגנון הציור משלב בין הפשטה וקוביזם לבין השפעת האקספרסיוניזם, הבאים לביטוי כסגנון דקורטיבי של הדמויות. גדעון עפרת מצא בציור את השפעתו של פבלו פיקאסו, ובייחוד של ציורו "גרניקה" (1937)..

הציור הוא חלק מקבוצה של יצירות שיצר ינקו בתקופת מלחמת העצמאות ובעקבותיה. בשנת 1949 אף הציג ינקו תערוכה בבית הנכות בצלאל תחת השם "מלחמתי". ציור זה הוצג בתערוכה קבוצתית של "אופקים חדשים" תחת השם "נוקטורן". ביקורות בנות התקופה תקפו את הצגתם של חיילי צה"ל בציור בסיטואציה אנטי-הרואית.

## קישורים חיצוניים
*גדעון עפרת, 1948 – דור תש"ח באמנות ישראל, באתר המחסן של גדעון עפרת

## הערות שוליים

קטגוריה:ציורים
קטגוריה:ציור ישראלי
קטגוריה:יצירות משנת 1949
קטגוריה:ציורים משנות ה-1940
קטגוריה:צה"ל בתרבות ובאמנות
קטגוריה:מלחמת העצמאות באמנות
מרים פאוסט

**מרים פאוסט** (1953 – 21 במרץ 2024) הייתה פרופסור מן המניין לפסיכולוגיה שהתמקדה בייצוג המוחי של השפה, והיבטים קוגניטיביים ומוחיים של יצירתיות. שימשה בתפקיד רקטור אוניברסיטת בר-אילן החל מאוקטובר 2014 ועד לאוקטובר 2020.

## ביוגרפיה
פאוסט למדה בתיכון בבית הספר צייטלין בתל אביב-יפו. למדה לתואר הראשון באוניברסיטת תל אביב בחוג להפרעות בתקשורת ואת התארים השני והשלישי למדה במחלקה לפסיכולוגיה באוניברסיטת בר-אילן, בהנחיית הרווי באבקוף ושלמה קרביץ. היא זכתה במלגת פוסט-דוקטורט של קרן קורט עבור מחקר בהבנת שפה מורכבת ברמה של משפטים וטקסטים בשתי ההמיספרות המוחיות.

פרסמה למעלה מ-100 מאמרים מדעיים והדריכה למעלה מ-70 תלמידי מחקר. הייתה חברת מערכת של כתב העת הבינלאומי "BRAIN AND LANGUAGE".

ספר בעריכתה, "The Handbook of The Neuropsychology of Language", יצא לאור ב-2012 בהוצאת "Wiley-Blackwell".

שימשה במועצה להשכלה גבוהה כיו"ר הוועדה העליונה למינוי פרופסורים במדעי החברה, ניהול ומשפטים.

פאוסט הייתה נשואה לעו"ד רפאל פאוסט, קונסול כבוד של אלבניה בישראל, אם לארבעה. חתנה הוא פרופ' ערן סוחר מאוניברסיטת תל אביב.

פאוסט נפטרה ב-21 במרץ 2024 ממחלה קשה.

## תפקידים אקדמיים וציבוריים
* ראש המגמה המחקרית במחלקה לפסיכולוגיה באוניברסיטת בר-אילן (1995–1999)
* סגנית ראש המחלקה לפסיכולוגיה (2002–2003).
* ראש המחלקה לפסיכולוגיה (2005–2010)
* יועצת הרקטור לקידום נשים באוניברסיטה (2004–2010)
* חברת הוועד המנהל של המרכז לחקר המוח (2005–2013)
* חברת הוועדה האוניברסיטאית לתואר שלישי (2008–2024)
* סגנית הרקטור (2010–2014)
* רקטור (2014–2020)
* מחוץ לאוניברסיטה: חברת המועצה הלאומית למחקר ולפיתוח (2004–2008)

## קישורים חיצוניים

* מרים פאוסט, באתר אוניברסיטת בר-אילן

* ראיון עם מרים פאוסט, באתר ynet, 23 במרץ 2024
* 
* 
* 
* 
* 

**מכּתביה והרצאותיה**:
* הרצאה בנושא: "נשמה יתירה בשבת: היבטים פסיכולוגיים ומוחיים", מתוך הקורס "עולמות נפגשים - המדעים בעולמה של היהדות" שנערך במרכז ללימודי יסוד ביהדות באוניברסיטת בר-אילן.
* רוחב לב למנוחה ושכל מאיר וזך, פורסם ב**פנים - תרבות חברה וחינוך**, גיליון 27 - חורף 2004
* 

## הערות שוליים

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:מדעניות מוח ישראליות
קטגוריה:מדעני מוח ישראלים
קטגוריה:מנהלות ישראליות
קטגוריה:סגל אוניברסיטת בר-אילן: פסיכולוגיה
קטגוריה:פסיכולוגיות ישראליות
קטגוריה:פסיכולוגים ישראלים
קטגוריה:פסיכולוגיות קוגניטיביות
קטגוריה:פסיכולוגים קוגניטיביים
קטגוריה:רקטורי אוניברסיטת בר-אילן
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1953
קטגוריה:ישראלים שנולדו ב-1953
קטגוריה:ישראליות שנפטרו ב-2024
קטגוריה:ישראלים שנפטרו ב-2024
קטגוריה:נשים הקבורות בבית הקברות ירקון
ז'פרסון

**ז'פרסון דה אוליביירה גלוואו** (בפורטוגלית: **Jefferson de Oliveira Galvão**; נולד ב-21 בינואר 1983) המכונה **ז'פרסון** הוא כדורגלן עבר ברזילאי ששיחק בעמדת השוער.

## קריירה
ז'פרסון החל את דרכו ב-1995 בקבוצת הנוער של פרוביארה ולאחר שנתיים עבר לקבוצת הנוער של קרוזיירו. בשנת 2001 החל ז'פרסון להיכלל בסגל הקבוצה הבוגרת כשוער מחליף. ב-2003 לאחר שמספר רב של טעויות הוא הושאל לבוטפוגו.

ב-2005 הוא עבר לשחק בטרבזונספור מהליגה הטורקית כמחליפו של השוער האוסטרלי מיכאל פטקוביץ'. לאחר שלוש עונות בהן שיחק 44 משחקים, ז'פרסון עבר לקבוצת קוניאספור אולם לא הצליח למנוע את ירידת הליגה של הקבוצה. באוגוסט 2009, חזר ז'פרסון לבוטפוגו כשחקן חופשי.

### נבחרת
ז'פרסון החל את הופעותיו בנבחרות ברזיל בנבחרת על גיל 20 בגביע העולם בכדורגל עד גיל 20 2003. לנבחרת הבוגרת הוא הוזמן לראשונה בקופה אמריקה 2011 כמחליפו של ז'וליו סזאר, אולם לא שיחק ולו במשחק אחד. ז'פרסון המשיך לשמש כשוער מחליף בנבחרת והיה בסגל נבחרת ברזיל לגביע הקונפדרציות 2013, ובמונדיאל 2014, וכשוער ראשון בקופה אמריקה 2015.

**הופעות בנבחרת ברזיל**

## תארים
**בוטפוגו**
* אליפות ריו דה ז'ניירו בכדורגל (**3**): 2010, 2013, 2018
* גביע גואנברה (**3**): 2010, 2013, 2015
* גביע ריו (**3**): 2010, 2012, 2013

**ברזיל**
*גביע העולם בכדורגל עד גיל 20: 2013
*סופרקלאסיקו דה לאס אמריקס: 2011, 2012, 2014
*גביע הקונפדרציות: 2013

## קישורים חיצוניים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני קרוזיירו
קטגוריה:כדורגלני בוטפוגו
קטגוריה:כדורגלני טרבזונספור
קטגוריה:כדורגלני קוניאספור
קטגוריה:כדורגלני נבחרת ברזיל
קטגוריה:כדורגלני קופה אמריקה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:ברזילאים שנולדו ב-1983
חוסה מריה חימנס

**חוסה מריה חימנס דה ורגאס** (בספרדית: **José María Giménez de Vargas**; נולד ב-20 בינואר 1995 בטולדו, אורוגוואי) הוא כדורגלן אורוגוואי המשחק בעמדת הבלם באתלטיקו מדריד ובנבחרת אורוגוואי.

## קריירת מועדונים
חימנס החל את הקריירה המקצועית שלו בדאנוביו מליגת העל האורוגוואית. הופעת הבכורה שלו ככדורגלן מקצועי הייתה ב-17 בנובמבר 2012, בגיל 17 בלבד, בהפסד דאנוביו 0–2 לריבר פלייט מונטבידאו. בהמשך העונה השתלב חימנס בהרכב דאנוביו והופיע בסך הכל בעונת  16 הופעות ליגה.

ב-25 באפריל 2013 הודיעה הנהלת אתלטיקו מדריד כי חימנס יצטרף לקבוצה בטרום עונת , בעסקה שמוערכת בכמיליון אירו. חימנס חתם על חוזה ל-5 עונות בקבוצה. ב-14 בספטמבר הופיע חימנס לראשונה כשחקן אתלטיקו ובלה ליגה, בניצחון הביתי של קבוצתו 2–4 על אלמריה.

## קריירה בינלאומית
חימנס השתתף עם נבחרת אורוגוואי עד גיל 20 בגביע העולם עד גיל 20 - 2013, ושיחק בכל משחקי נבחרתו. אורוגוואי סיימה כסגנית, לאחר שהפסידה בגמר 1–4 בבעיטות הכרעה לצרפת.

משחק הבכורה שלו במדי נבחרת אורוגוואי הבוגרת היה ב-10 בספטמבר 2013, בניצחון 2-0 על קולומביה במסגרת מוקדמות מונדיאל 2014.

חימנס זומן לסגל אורוגוואי למונדיאל 2014. בעקבות פציעתו של הקפטן דייגו לוגאנו, שיחק חימנס בניצחונות על אנגליה ואיטליה.

במונדיאל 2018 כבש במשחק הראשון של נבחרתו, בניצחון 0–1 על .

הוא נכלל בסגל נבחרת אורוגוואי בטורניר מונדיאל 2022.

## תארים
;אתלטיקו מדריד
*אליפות ספרד: 2013/2014, 2020/2021
*הסופר קאפ הספרדי: 2014
*הליגה האירופית: 2017/2018
*הסופר קאפ האירופי: 2018
;אישיים
*הנבחרת המצטיינת בקופה אמריקה: 2019

## קישורים חיצוניים

* פרופיל השחקן באתר הרשמי של אתלטיקו מדריד

## הערות שוליים

קטגוריה:בלמי כדורגל אורוגוואים
קטגוריה:כדורגלנים אורוגוואים
קטגוריה:כדורגלני דאנוביו
קטגוריה:כדורגלני אתלטיקו מדריד
קטגוריה:כדורגלני נבחרת אורוגוואי
קטגוריה:ספורטאים אורוגוואים בספרד
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אורוגוואים שנולדו ב-1995
ביל וורד

**ויליאם תומאס "ביל" וורד** (באנגלית: **William Thomas "Bill" Ward**; נולד ב-5 במאי 1948) הוא מוזיקאי ומתופף בריטי, הידוע בעיקר כמתופף המקורי של להקת ההבי מטאל הבריטית בלאק סבאת'.

## ביוגרפיה
### תחילת הדרך
ביל וורד החל לנגן על תופים בילדותו, כשהיה מאזין לביג בנדים שונים שפעלו בשנות הארבעים. וורד הושפע עמוקות ממתופפי ג'אז כדוגמת באדי ריץ', ג'ין קרופה ולואיס בלסון. באמצע שנות השישים, פעל וורד במסגרת להקה שנקראה "The Rest". מאוחר יותר, ניגן עם חברו הגיטריסט טוני איומי בלהקת "Mythology". כשהלהקה התפרקה, חברו וורד ואיומי יחד עם הבסיסט גיזר באטלר והסולן אוזי אוסבורן ללהקה, תחת השם "Earth". מכיוון שלהקה נוספת כינתה את עצמה "Earth", דבר שיצר בלבול, שינו חברי הלהקה את השם ל"Black Sabbath".

וורד השתתף וניגן בלהקת "Black Sabbath" ברוב אלבומיה, והיה שותף ביצירות אלבומי מופת חשובים ומשפיעים בהבי מטאל כדוגמת: Black Sabbath, Paranoid, Master of Reality, ועוד. סגנון התיפוף של וורד היה ייחודי ובלתי מוכר, ובכך תרם, יחד עם נגינתו פורצת הדרך של איומי, ליצירת ז'אנר חדש ברוק הכבד - ז'אנר שהשפיע באופן מכריע על סצנת ההבי מטאל העולמית. 

בעיות הסמים והשתייה של וורד החמירו בתקופת השיא של הלהקה בתחילת שנות השבעים. בסוף שנות השבעים, החל וורד לצרוך אלכוהול גם במהלך הופעות חיות, דבר שעד אז מעולם לא עשה. הוא אף החל לחוות התקפי פאניקה במהלך ההקלטות.

### קריירה מאוחרת
על אף שבלאק סבאת' עדיין לא התאחדו באופן רשמי, הצטרף וורד באופן חד פעמי לאיחוד הזמני, על מנת ליטול חלק במופע המפורסם לייב אייד שנערך עבור המלחמה ברעב באתיופיה בשנת 1985. 

מאז 2002, מופיע וורד בתוכנית רדיו חודשית בשם "Rock 50", שם הוא מציג את נגינתו במגוון סגנונות רוק. 

באוקטובר 2006, צצו שמועות כי וורד יחבור יחד עם הזמר רוני ג'יימס דיו ועמיתיו לשעבר בלהקה טוני איומי וגיזר באטלר ללהקה בשם Heaven & Hell. לבסוף דווח כי וורד החליט לוותר ולא להשתתף כחבר בלהקה.

## חיים אישיים
לוורד שני בנים, ניגל ואהרן ובת אחת בשם אמילי. וורד הוא טבעוני.

## דיסקוגרפיה
**עם [[בלאק סבאת']]**
*Black Sabbath -  1970
*Paranoid -  1970
*Master of Reality -  1971
*Vol. 4 -  1972
*Sabbath Bloody Sabbath -  1973
*Sabotage -  1975
*Technical Ecstasy -  1976
*Never Say Die! -  1978
*Heaven and Hell -  1980
*ָBorn Again -  1983

**אלבומי סולו**
*"Ward One: Along the Way" -  1990
*"When the Bough Breaks" -  1997

**עם אמנים שונים**
*עם אוזי אוסבורן: "Live & Loud" -  1993
*עם אוזי אוסבורן: "The Ozzman Cometh" -  1997
*עם טוני איומי: "Iommi" -  2000
*עם רוני ג'יימס דיו: "Stand Up and Shout: The Dio Anthology" -  2003
*וורד השתתף באלבום המחווה שנעשה לבלאק סבאת': "Nativity in Black: A Tribute to Black Sabbath" -  1994

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מוזיקאי מטאל
קטגוריה:מתופפים בריטים
קטגוריה:חברי היכל התהילה של הרוק אנד רול
קטגוריה:בלאק סאבת'
קטגוריה:טבעונים בריטים
קטגוריה:בריטים שנולדו ב-1948
עיזבון מקצועי

**עיזבון מקצועי** (באנגלית: **Nachlass**, בגרמנית: **Nachlaß**) מתייחס למכלול הכתבים: מאמרים, הערות, ושיתוף פעולה מכותב, שנותרים מאחור כאשר מלומד נפטר. המילה בגרמנית השגורה באקדמיה היא הרכב של "nach" פירושו אחרי, והפועל "lassen" פירושו לעזוב.

## עריכה ושימור של נכלאס
העיזבון המקצועי של מלומד חשוב ממוקם לעיתים קרובות בספריית מחקר או בארכיב סכולסטי. חוקרים אחרים בתחום התמחותו של המלומד רשאים לקבל היתר לקרוא בנכלאס, ולחפש אחר תרומות לא מפורסמות חשובות או חומר ביוגרפי. התוכן של העיזבון יכול לעבור תהליך קטלוג, עריכה, ובמקרים מסוימים פרסום בצורה של ספר.

פרסום כזה קשה יותר במקרה של נכלאס שמכיל כמות עצומה של תכנים, כמו למשל זה של גוטפריד לייבניץ. במקרים כאלה, זה עשוי להיות לא אפשרי פיננסית לפרסם את כל תוכני העיזבון. העיזבון של לודוויג ויטגנשטיין, ששומר באוניברסיטת ברגן, עבר תהליך דיגיטציה ופורסם בפורמט תקליטור.

שני חוקרים הבחינו בקונפליקט שעומד בפני עורך שצריך לבחור איזה חומרים לפרסם מעיזבון: כדי להבין מלומד (במקרה שלהם ויטגנשטיין) "כפי שהוא היה רוצה להיות מובן, עלינו להתמקד בעבודות שלו שהתקרבו קרוב ביותר לשיא הישגיו". אבל פרסום של חומרי טיוטות עשוי לעזור להשיג הבנה עמוקה יותר של גרסאות שכבר פורסמו, וגם לעזור להבין את התהליך שבו המלומד יצר את עבודותיו שלו.

## נכלאסים מפורסמים
* העיזבון של המתמטיקאי ברנהרד רימן מעניין כי הוצעו בו בעיות במתמטיקה שנותרו בלתי פתורות עד היום. מרכוס דו סוטוי כותב:

* קרל פרידריך גאוס, שנפטר ב-1855, השאיר אחריו נכלאס שהפתיע מתמטיקאים אחרים, שכן הוא חשף שגאוס גילה את "הגאומטריות הלא האוקלידיות".
* העיזבון של איש האשכולות והפילוסוף הגרמני גוטפריד לייבניץ, שמכיל מעל 200,000 עמודים של עבודות בפילוסופיה, תאולוגיה, היסטוריה, מתמטיקה, טכנולוגיה, מדע, פוליטיקה ופיזיקה נותר ברובו לא מפורסם.
* העיזבון של הפילוסוף האוסטרי לודוויג ויטגנשטיין, פורסם בידי אוניברסיטת ברגן.

## קישורים חיצוניים

קטגוריה:אקדמיה
קטגוריה:מילים וביטויים בגרמנית
קטגוריה:מונחים ספרותיים
רון פלאר

**רון פטר פלאר** (הולנדית: **Ron Peter Vlaar**; נולד ב-16 בפברואר 1985) הוא כדורגלן עבר הולנדי. ייצג את בנבחרת הולנד ביורו 2012 ובמונדיאל 2014.

## קריירה
פלאר החל לשחק בגיל שש בקבוצת אפולו 68' המשחקת בעיר הולדתו הנסברואק. ב-1996 הוא מצטרף לאקדמיית הנוער של א.ז. אלקמאר וב-2004 הוא מצטרף לקבוצה הבוגרת. בעונתו הראשונה הוא משחק רק בסוף העונה בעקבות הרחקות ופציעות של השחקנים הבכירים ולכן משחק רק 3 משחקי ליגה ושני משחקים בגביע אופ"א. גם בעונה השנייה המאמן לואי ואן חאל מעדיף את השחקנים הבכירים ופלאר משחק רק בשבעה משחקי ליגה. בדצמבר 2005 הוא חותם בקבוצת פיינורד על חוזה לשלוש עונות וחצי. בפיינורד, פלאר הופך מהר מאוד לשחקן הרכב ראשון ועד לתום אותה עונה משחק 16 משחקים. בתחילת עונת 2007/8 הוא נפצע בצורה חמורה ונדרש לניתוח ברצועה הצולבת שמשביתה אותו לכל העונה. הוא חוזר לאימוני טרום עונת 2008/9 אך נפצע באימונים ונזקק לניתוח נוסף הפעם ברצועה העקיפה התיכונה, גם פציעה זו משביתה אותו לעונה נוספת. לאחר שתי עונות בהן הושבת, פלאר חוזר ליכולתו הקודמת ואף כובש שער מ-60 מטר במשחק גביע בספטמבר 2009. 

פלאר חותם באוגוסט 2012 חתם באסטון וילה מהפרמייר ליג. בעונת 2012/13 הוא מונה לקפטן הקבוצה לאחר היעדרותו של סטיליאן פטרוב בעקבות מחלת הסרטן בו לקה. בתום עונת 2014/15 הוצא לפלאר חוזה חדש באסטון וילה אולם הוא דחה אותו ואפשר לשחקן חופשי. ב-7 בדצמבר 2015 חתם בקבוצת נעוריו אלקמאר. 

הוא שיחק בנבחרות הצעירות של הולנד ואף היה שותף בזכיות נבחרת הולנד בכדורגל עד גיל 21 באליפות אירופה על גיל 21 - 2006 וב-2007. פלאר הרשים את מאמן  מרקו ואן באסטן וזומן לנבחרת ב-2005. בעקבות שתי עונות ההשבתה בגלל פציעה הוא לא זומן לנבחרת אך שב לאחר מכן לסגל הולנד. הוא היה בסגל המורחב לפני מונדיאל 2010, אך לא היה חלק מ-23 השחקנים שהשתתפו במונדיאל. הוא זומן לטורניר יורו 2012 ולמונדיאל 2014 שם הצטיין בשורות נבחרת האוראנג' והיה בורג ראשי במרכז ההגנה והוליכם לחצי הגמר.

## תארים
;**פיינורד**:
* הגביע ההולנדי: 2008

;**הולנד**
* אליפות אירופה לנוער עד גיל 21 (**2**): 2006, 2007

## קישורים חיצוניים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני א.ז. אלקמאר
קטגוריה:כדורגלני פיינורד
קטגוריה:כדורגלני אסטון וילה
קטגוריה:כדורגלני נבחרת הולנד
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:הולנדים שנולדו ב-1985
Hard out Here

"**Hard out Here**" הוא שיר של הזמרת הבריטית לילי אלן. השיר יצא לאור ב-17 בנובמבר 2013 כסינגל הראשון מאלבום האולפן השלישי של אלן, Sheezus, והיה לשיר הראשון שכתבה אלן והוציאה כסינגל מאז שנת 2010, אז הודיעה כי היא מתכננת לקחת הפסקה. השיר מדבר על דימויי גוף ועל היחס לנשים בתעשיית הבידור.

השיר זכה לביקורות חיוביות. מבקרים רבים שיבחו את אלן על תוכן השיר ועל הביקורת שמעבירה על התעשייה וכינו את השיר "המנון פמיניסטי". במצעד הסינגלים של אוסטרליה דורג השיר במקום ה-14, שם גם הגיע השיר למעמד פלטינה. בבריטניה הגיע השיר למקום התשיעי ומכר 30,213 עותקים בשבוע הראשון לצאתו.

הקליפ לשיר יצא לאור ב-12 בנובמבר 2013, בתחילתו עוברת אלן ניתוח לשאיבת שומן ולאחר מכן רוקדת. הקליפ זכה לביקורות חיוביות רבות, אך בנוסף עורר מחלוקת מינורית עקב מוצאן האתני של הרקדניות המופיעות בו.

## פרשנות מילולית
השיר, שנכתב על ידי אלן בהשתתפות גרג קרסטין, מדבר על דימויי גוף ועל היחס לנשים בתעשיית הבידור. במהלך השיר מעבירה אלן ביקורת על היחס לנשים באמצעות אירוניה. אלן משתמשת בביטויים המראים את הזלזול בנשים ואת היחס אליהן המושפע מהמראה שלהן, ואומרת: "אם את לא במידה 6, את לא נראית טוב / לכן עדיף שתהיי עשירה או טובה בבישול / את צריכה להרזות, כי אנחנו לא יכולים לראות את העצמות שלך". המסר של השיר מתפרש כתגובה לשיר "Blurred Lines" של רובין ת'יק והופעה של מיילי סיירוס בטקס פרסי ה-VMA של MTV.

## וידאו קליפ
300px|ממוזער|שמאל|אלן בחדר הניתוח בתחילת הקליפ
הקליפ לשיר, שנוהל על ידי כריסטופר סוויני, יצא לאור ב-12 בנובמבר 2013. במהלך הקליפ מציגה אלן את היחס לנשים בתעשייה, בתחילת הקליפ מופיעה אלן בחדר ניתוח, שם עוברת ניתוח לשאיבת שומן. בחדר הניתוח נמצאת אלן עם המנהל שלה, שמעביר ביקורת על המראה שלה, בעוד היא מנסה להצדיק זאת בכך שעברה שתי לידות. לאחר מכן, במעבר חד עוברת אלן לאולפן בו רוקדת יחד עם שש רקדניות נוספות. במעבר זה מביעה אלן את הציפייה מהנשים בתעשייה לעבור ניתוחים ולחזור לעבודה במהירות. בהמשך הקליפ ניתן לראות את אלן בסצנות שונות, כאשר בכל פעם מגיע המנהל שלה ומנסה לשנות את הפעולות שעושה אלן, במטרה לגרום לה להראות אטרקטיבית יותר. שבועיים לאחר הוצאת הקליפ פרסמה אלן בערוץ היוטיוב שלה סרטון מאחורי הקלעים.

הקליפ זכה לביקורות חיוביות בקרב ידוענים רבים בטוויטר ביניהם אדל, קשה, טייני טמפה, פינק ואלי גולדינג. יומיים לאחר פרסומו צבר הקליפ מעל ל-2.2 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי לילי אלן
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי לילי אלן
קטגוריה:שירים שהופקו על ידי גרג קורסטין
קטגוריה:וידאו קליפים מעוררי מחלוקות
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון באוסטריה
קטגוריה:סינגלים בהוצאת פרלופון
קרלוס אלברטו פניה

**קרלוס אלברטו פניה** (בספרדית: **Carlos Alberto Peña**; נולד ב-29 במרץ 1990 בסיודד ויקטוריה שבמקסיקו) הוא כדורגלן מקסיקני אשר משחק בעמדת הקשר בקבוצת קורקמינוס מהליגה המקסיקנית השנייה. ייצג את נבחרת מקסיקו במונדיאל 2014 ובקופה אמריקה 2016.

קרלוס פניה מוכר בכינוי "חוליט" עקב סגנון משחקו הדומה לזה של שחקן העבר ההולנדי רוד חוליט. 
## קריירה
בסוף 2012, פניה זומן על ידי מאמן מקסיקו, חוזה טורה, לנבחרתו הלאומית בקמפיין מוקדמות מונדיאל 2014 נגד נבחרת גיאנה ב-12 באוקטובר ונגד אל סלבדור ב-16 באוקטובר.

פניה זומן לקחת חלק בגביע הזהב 2013. לאחר טורניר מאכזב עבור פניה ונבחרת מקסיקו, הם הודחו על ידי נבחרת פנמה שבסופו של דבר זכתה בסגנות.

לקראת מוקדמות מונדיאל 2014 הוא שוב זומן, הפעם על ידי מאמן הנבחרת ויקטור מנואל עבור המשחקים המכריעים נגד פנמה וקוסטה ריקה. ב-30 באוקטובר 2013, הוא כבש את השער הראשון שלו במדי הנבחרת במשחק ידידות נגד פינלנד.

## תארים
### מועדונים
#### לאון
* הליגה המקסיקנית השנייה (1): 2012
* ליגת העל המקסיקנית (1): 2013, 2014

## קישורים חיצוניים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני פצ'וקה
קטגוריה:כדורגלני לאון
קטגוריה:כדורגלני גוודלחרה
קטגוריה:כדורגלני גלאזגו ריינג'רס
קטגוריה:כדורגלני נבחרת מקסיקו
קטגוריה:סיודד ויקטוריה: כדורגלנים
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:מקסיקנים שנולדו ב-1990
לאופולד השני, קיסר האימפריה הרומית הקדושה

[200px|ממוזער|שמאל|הדוכס הגדול לאופולד ומשפחתו בתחריט של [ג'ובאני בטיסטה צ'קי ובנדטו ארדי אחרי ציור של ג'וזפה פיאטולי ]]
**לאופולד השני, קיסר האימפריה הרומית הקדושה** (בגרמנית: **Leopold II Heiliger Römischer Kaiser**; 5 במאי 1747 – 1 במרץ 1792) היה קיסר האימפריה הרומית הקדושה ומלך הונגריה ובוהמיה במשך שנתיים, מ-1790 ועד 1792.

## חייו
לאופולד, בנם של מריה תרזה ופרנץ הראשון, היה בשנים 1765–1790 ארכידוכס של אוסטריה והדוכס הגדול של טוסקנה. לאחר מות הקיסר פרנץ הראשון שימשה אימו של לאופולד כעוצרת ולאחר מותה ב-1780 עלה לשלטון בנהּ יוזף השני שסיבך את אוסטריה במלחמה עם האימפריה העות'מאנית ובמלחמות בחבל הבלקן וגרר מרידות בהונגריה ובארצות השפלה. לאחר מותו עלה לשלטון לאופולד אחיו, שהיה אהוד ממנו. לאופולד סיים את המלחמה עם העות'מאנים הרגיע את המרד בהונגריה והסדיר הסכם שלום עם פרוסיה.

בזמן שלטונו של לאופולד השני התרחשה המהפכה הצרפתית. לאופולד התנגד למהפכה על אף שגילה אהדה לנאורות משום שאחותו, מארי אנטואנט מלכת צרפת הייתה בסכנת חיים. ולכן יזם את הצהרת פילניץ  המשותפת לאוסטריה פרוסיה וסקסוניה, שנועדה לפקוח עין על המתרחש בצרפת. הצהרה זו נועדה לחזק את ידי גיסו של לאופולד, לואי השישה עשר. אולם על אף שלאופולד ניסה ככל האפשר להימנע ממלחמה בצרפת, כחודש לאחר מותו הכריזה צרפת מלחמה על בנו חסר הניסיון, פרנץ השני, קיסר האימפריה הרומית הקדושה.

## משפחתו
ב-5 באוגוסט 1764 נשא לאופולד לאישה את האינפנטה מריה לואיסה, נסיכת ספרד בתו של קרלוס השלישי, מלך ספרד לבית בורבון ורעייתו מריה אמליה מסקסוניה, שילדה לו 16 ילדים:
* מריה תרזה (1767–1827).
* פרנץ (1768–1835).
* פרדיננד (1769–1824).
* מריה אנה (1770–1809).
* קרל (1771–1847).
* אלכסנדר לאופולד (1772–1795).
* אלברכט יוהאן יוזף (1773–1774).
* מקסימיליאן יוהאן יוזף (1774–1778).
* יוזף אנטון (1776–1847).
* מריה קלמנטינה (1777–1801).
* אנטון (1779–1835).
* מריה אמליה (1780–1798).
* יוהאן (1782–1859).
* ריינר יוזף (1783–1853).
* לודוויג (1784–1864).
* רודולף (1788–1831).

## אילן יוחסין

## קישורים חיצוניים

* 
* 
* 
* 

קטגוריה:אבירי מסדר גיזת הזהב
קטגוריה:בית הבסבורג
קטגוריה:שליטי אוסטריה
קטגוריה:קיסרי האימפריה הרומית הקדושה
קטגוריה:מלכי הונגריה
קטגוריה:דוכסי מילאנו
קטגוריה:גנרל-פלדמרשלים בצבא האימפריה הרומית הקדושה
קטגוריה:דוכסים גדולים של טוסקנה
קטגוריה:ילידי 1747
קטגוריה:נפטרים ב-1792
חוסה דה קורדובה

ממוזער|חוסה דה קורדובה
דון **חוסה דה קורדובה** (בספרדית: **José de Córdova y Ramos**; 26 בספטמבר 1732 אטרורה - 3 באפריל 1815 קדיס) היה חוקר ואדמירל ספרדי.

## ביוגרפיה
קורדובה נולד באטרורה למשפחת מלחים וכבר בגיל 13 התגייס לצי הספרדי ואט אט עלה בסולם הדרגות. הוא ערך מסעות מחקר לכל רחבי העולם ונלחם בקרבות מול האלג'יראים האנגלים והצרפתים. הוא נסע מספר פעמים לאזור הפיליפינים שם פיקח על בניית ספינות האוצרות שהביאו אספקה מהמושבות. הוא השקיע סכום ניכר בקניית פירות כדי שמלחיו לא יחלו במחלת הצפדינה.

באוקטובר 1796 הכריזו צרפת וספרד מלחמה על בריטניה. בים התיכון היה הצי הבריטי בנחיתות בולטת 15 אוניות קו בריטיות מול 11 צרפתיות ו-27 ספרדיות. הבריטים התפנו מבסיסיהם באלבה וקורסיקה וקבעו את בסיסם מול פורטוגל. הצי הספרדי תחת פיקודו של קורדובה עגן בקרטחנה וב-1 בפברואר 1797 הפליג לקדיס כדי להתאחד עם הצי הצרפתי שעגן בברסט. אולם רוח מזרחית חזקה שנשבה בין גיברלטר לקדיס סחפה את הצי הספרדי רחוק מן המתוכנן. קורדובה נתן הוראה לחזור לקדיס אולם שם המתינו הבריטים שהתקשו בתחילה לראות את האויב בשל הערפל הכבד אולם לרוע מזלן הספינות הספרדיות נאלצו לאותת זו לזו בעזרת יריות סרק שאפשרו למפקדי הצי הבריטי ג'ון ג'רוויס והוריישו נלסון לאתר אותן. היתרון הבריטי נבע מכך שהבריטים כבר היו ערוכים בעוד שהספרדים היו מפוזרים. אולם המפקדים הבריטיים היו מתוחים בעוד שהספרדים היו אופטימיים למדי. קורדובה לא האמין שלג'רוויס יש יותר מתשע ספינות ולכן התעלם מאיתותיו של מפקד ספינת התצפית הקיצונית של הספרדים. זה האחרון התמלא חימה מכך שמתעלמים מאזהרותיו ולכן כדי לנער את מפקדו מאדישותו סימן שראה ארבעים ספינות קרב מה שגרר פסימיות ויאוש אצל מפקדי הצי. 

קרב כף סנט וינסנט היה כישלון מוחץ מבחינת הצי הספרדי למרות נחיתותו המספרית של הצי הבריטי 4 ספינות ספרדיות נלכדו 250 איש נהרגו ו-550 נפצעו. קורדובה סולק מן הצי ונאסר עליו להראות את פניו בחצר המלוכה.

## קישורים חיצוניים

קטגוריה:אדמירלים ספרדים
קטגוריה:אנשי צבא במלחמות נפוליאון
קטגוריה:ילידי 1732
קטגוריה:נפטרים ב-1815
אנריקה (כדורגלן)

**אנריקה אדריאנו בוס** (בפורטוגזית: **Henrique Adriano Buss**; נולד ב-14 באוקטובר 1986 בפרנה שבברזיל) הוא כדורגלן עבר ברזילאי ששיחק בעמדת הבלם.

## קריירת מועדונים
אנריקה החל את הקריירה שלו בקוריטיבה. בשנת 2008 עבר לפלמיירס.

### ברצלונה
בשנת 2008, לאחר דיווחים בתקשורת, הוא חתם בברצלונה. ברצלונה הסכימה להחתים את אנריקה מפלמיירס עבור 8 מיליון €, עם תוספות בונוסים של 2 מיליון €, על חוזה של חמש שנים בחסות המועדון כאשר הוא יושאל לבאייר לברקוזן. ההעברה הושלמה יום למחרת. אנריקה ערך 27 הופעות בעונתו הראשונה והיחידה במדי לברקוזן, באותה עונה, הוא הגיע עמם לגמר הגביע הגרמני 2008-09. הוא חזר לברצלונה ביוני 2009 וקיבל את חולצתו בברצלונה עם המספר 23. ב-31 באוגוסט 2009, עוד לפני ששיחק משחק רשמי במדי ברצלונה, אנריקה הושאל לראסינג סנטנדר. ההשאלה חודשה ב-26 ביולי 2010 לעוד עונה בראסינג.

### פלמיירס
ב-15 ביולי 2011, הוא חזר לברזיל. ב-2 ביוני 2012 ברצלונה סיימה את החוזה עם אנריקה ששוחרר. אנריקה התאחד מחדש עם פלמיירס ועבר לקבוצה לאחר העברה בעונת 2011-12. במהלך טורניר הגביע הברזילאי 2012, המאמן לואיס פליפה סקולארי שם את אנריקה בעמדת הקשר והשחקן פרח בעמדה החדשה, עם זכייתם של פלמיירס בגביע. אנריקה גם הפך לקפטן השני בסגל הקבוצה אחרי מרקוס אסונסאו.

### נאפולי
ב-30 בינואר 2014, אנריקה חתם רשמית בנאפולי מהסרייה א'. הוא הועבר עבור 4 מיליון € לחוזה של שלוש וחצי שנים. ב-3 במאי, הוא זכה עם נאפולי בגביע האיטלקי ושיחק את כל 90 הדקות במשחק הגמר שהסתיים בניצחון 3-1 נגד פיורנטינה.

### פלומיננסה
ב-11 בינואר 2016 חתם לשנתיים בפלומיננסה.

## נבחרת ברזיל
ב-21 במרץ 2008, אנריקה קיבל את זימונו הראשון לנבחרתו הלאומית, לאחר שהמגן חואן הוצא מהסגל עקב פציעה בקרסולו.

ב-16 באפריל 2013, אנריקה זומן שוב, הפעם על ידי לואיס פליפה סקולארי, מאמנו הקודם בפלמיירס, למשחק ידידות נגד נבחרת צ'ילה ב-24 באפריל במינייראו, אך ב-19 באפריל במשחקם של פלמיירס נגד טיחואנה, אנריקה הוצא מהרשימה ובמקומו רודריגו מולדו זומן. באותו היום, CONMEBOL הזיזה את משחקה של פלמיירס, ואנריקה זומן מחדש ומולדו נשאר ברשימה.

ב-7 במאי 2014, הוא נבחר להיות חלק מסגל נבחרת ברזיל למונדיאל 2014 שנערך בארץ מולדתו.

## תארים
### מועדונים
#### קוריטיבה
* הליגה הברזילאית השנייה: 2007

#### פלמיירס
* אליפות סאו פאולו: 2008
* הגביע הברזילאי: 2012
* הליגה הברזילאית השנייה: 2013

#### נאפולי
* קופה איטליה: 2013/14
* הסופר קאפ האיטלקי: 2014

## קישורים חיצוניים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:קשרי כדורגל ברזילאים
קטגוריה:כדורגלני קוריטיבה
קטגוריה:כדורגלני פלמיירס
קטגוריה:כדורגלני ברצלונה
קטגוריה:כדורגלני באייר לברקוזן
קטגוריה:כדורגלני ראסינג סנטנדר
קטגוריה:כדורגלני נאפולי
קטגוריה:כדורגלני פלומיננסה
קטגוריה:כדורגלני נבחרת ברזיל
קטגוריה:כדורגלני מונדיאל 2014
קטגוריה:ברזילאים שנולדו ב-1986
לה פאס (מקסיקו)

**לה פאס** (בספרדית: **La Paz**) היא עיר הבירה והעיר הגדולה ביותר במדינת באחה קליפורניה הדרומית במקסיקו.

## היסטוריה
הקונקיסטאדור הספרדי הרנאן קורטס הגיע לאזור ב-3 במאי 1535, לאחר ששלח אליו בשנים שלפני כן שתי משלחות. הוא ניסה להקים במקום עיירה בשם סנטה קרוס, אך היא ננטשה כעבור מספר שנים. ב-1596 היישוב במקום התחדש על ידי החוקר הספרדי סבסטיאן ויסקאינו שחקר את אזור מפרץ קליפורניה, וקרא להתיישבות לה פאס.

ב-10 בינואר 1854 לה פאס הפכה להיות בירת רפובליקת סונורה, שהייתה ניסיון של שכיר החרב האמריקאי ויליאם ווקר להקים מדינה בשטחי חצי האי באחה קליפורניה, אך כעבור מספר חודשים הרפובליקה צורפה מחדש למקסיקו.

ב-1974 הפכה באחה קליפורניה הדרומית למדינה במקסיקו, ולה פאס נקבעה כבירתה.

## כלכלה
הכלכלה המקומית מסתמכת על חקלאות, כריית כסף, דייג, שליית פנינים, תעשייה ותיירות.

## חינוך
בעיר נמצאות מספר אוניברסיטאות, בהן האוניברסיטה האוטונומית של באחה קליפורניה הדרומית והאוניברסיטה הטכנולוגית של לה פאס.

## תחבורה
את העיר משרת נמל התעופה הבינלאומי מנואל מארקס דה לאון, המציע טיסות לערים מרכזיות במקסיקו וכן ללוס אנג'לס בארצות הברית. הנמל הימי (Puerto de Pichilingue) מרוחק 17 קילומטרים מהעיר.

## ערים תאומות
* 
* 
* 

## קישורים חיצוניים

* 
* לה פאס, באתר אנציקלופדיה בריטניקה 

קטגוריה:מקסיקו: ערי נמל בחוף המערבי
קטגוריה:מדינות מקסיקו: ערי בירה
קטגוריה:מקסיקו: ערי חוף
קטגוריה:יישובים שהוקמו במאה ה-16
פליקס בריך

**פליקס בריך** (בגרמנית: **Felix Brych**; נולד ב-3 באוגוסט 1975) הוא שופט כדורגל גרמני. בריך שופט משחקים בגרמניה, וכן במסגרות משחקים של אופ"א ופיפ"א. שפט בגמר הליגה האירופית 2014 ובגמר ליגת האלופות 2017.

## קריירה
בריך נולד במינכן, והחל לשפוט בבונדסליגה ב-2004. 3 שנים לאחר הכשרתו לשופט בבונדסליגה, קיבל בריך את תג פיפ"א לשופטים, והפך לשופט בין-לאומי. באוקטובר 2007 רשם בריך את משחקו הבין-לאומי הראשון כשופט, במשחק מוקדמות יורו 2008, בין רומניה ללוקסמבורג. בריך היה אחראי להחלטה השנויה במחלוקת להרחיק את נמניה וידיץ' במהלך המשחק בין אוצלול גאלאץ לבין מנצ'סטר יונייטד במסגרת שלב הבתים של ליגת האלופות ב-2011.

בריך התפרסם ברחבי העולם לאחר שאישר שער שגוי בעת ששפט משחק בונדסליגה בין באייר לברקוזן להופנהיים. במהלך המשחק נגח חלוץ לברקוזן סטפן קיסלינג את הכדור לעבר השער והחטיא את המסגרת אך הכדור חדר דרך חור ברשת. בריך לא הבחין בכך והסיק מחגיגת שחקני לברקוזן שמדובר בשער חוקי ואישר את השער. הפרשה כונתה "שער הרפאים".

משחקיו היוקרתיים ביותר של בריך כשופט הם גמר הליגה האירופית 2014, בין סביליה לבנפיקה ליסבון, ו-גמר ליגת האלופות 2017, בין ריאל מדריד ליובנטוס. בריך שפט בטורניר הכדורגל באולימפיאדת לונדון 2012, גביע הקונפדרציות ב-2013 ומונדיאל 2014. כמו כן, בריך נמצא בין 20 שופטי העילית של אופ"א.

מחוץ לכדורגל, בריך מחזיק בתואר דוקטור למשפטים, ואת הדוקטורט שלו כתב על ספורט.

## קישורים חיצוניים

* פליקס בריך באתר פיפ"א.
* פליקס בריך באתר WorldReferee.
* סרטון של פיפ"א על פליקס בריך לקראת מונדיאל 2014.

## הערות שוליים

קטגוריה:שופטי כדורגל גרמנים
קטגוריה:גרמנים שנולדו ב-1975
פרננדו סנטוש

**פרננדו מנואל פרננדש דה קוסטה סנטוש** (בפורטוגזית: **Fernando Manuel Fernandes da Costa Santos**; נולד ב-10 באוקטובר 1954 בליסבון, פורטוגל) הוא כדורגלן עבר פורטוגלי ומאמן בהווה. בעבר אימן גם את נבחרת  עימה זכה ביורו 2016.

## קריירה
כיליד ליסבון החל פרננדו סנטוש את דרכו ככדורגלן בקבוצת הנוער של בנפיקה ליסבון ב-1966. הוא שיחק 4 עונות בבוגרים בקבוצות מאריטימו ואשטוריל מליגת העל הפורטוגזית.

לאחר שפרש מכדורגל, למד לתואר בהנדסת אלקטרוניקה ותקשורת בבית ספר גבוה למהנדסים של ליסבון (Instituto Superior de Engenharia de Lisboa) אותו קיבל בשנת 1977. לאחר 10 שנים שבהן עבד כטכנאי הוא החל לאמן בשנת 1987.
ב-1987 אימן את אשטוריל. במשך 7 העונות בהם אימן את הקבוצה הצליח להעלות אותה מהליגה השלישית בפורטוגל לליגת העל הפורטוגזית. ב-1994 עבר לאמן את אמדורה וב-1998 את פורטו. עם פורטו זכה באליפות ובסופר קאפ הפורטוגזי בעונתו הראשונה, והיה המאמן שזכה באליפות החמישית ברציפות עם פורטו, הרצף הארוך ביותר בליגה הפורטוגזית. בעונה לאחר מכן, הפסיד את האליפות השישית במחזור האחרון לספורטינג ליסבון אך זכה בגביע הפורטוגזי ובסופר קאפ והגיע לרבע גמר ליגת האלופות. בשנת 2000 דורג במקום התשיעי בדירוג פיפ"א למאמנים. 

ב-2001 עבר לאמן את א.א.ק. אתונה איתה זכה בגביע היווני והפסיד לאולימפיאקוס את האליפות בגלל הפרש שערים. שנה לאחר מכן עבר לאמן את פנאתינאיקוס ושנה לאחר מכן את ספורטינג ליסבון. הוא חזר לא.א.ק. אתונה ב-2004 איתה הגיע למקום השלישי בליגה ולחצי גמר הגביע. ב-2006 עבר לבנפיקה ליסבון אך נכשל באותה עונה ועזב לפאוק סלוניקי אותה אימן עד 2010. 

ב-2010 עזב את פאוק לטובת אימון . אותה אימן ביורו 2012 והגיע עד לרבע הגמר, ובטורניר מונדיאל 2014, בו הגיעה לשמינית הגמר. יום לאחר הדחת יוון מהמונדיאל תם חוזהו של סנטוש בנבחרת.

לאחר שעזב את יוון, חתם סנטוש ב, אותה הוביל לזכייה באליפות אירופה 2016.

עם סיום מונדיאל 2022, התפטר מתפקידו כמאמן נבחרת פורטוגל. 

ב-24 בינואר 2023 חתם סנטוש על חוזה בן שלוש וחצי שנים בנבחרת פולין עד לשנת 2026, אך פוטר בספטמבר באותה שנה.

ב-17 בפברואר 2024 חתם סנטוש על חוזה בן שנתיים בנבחרת אזרבייג'ן עד פברואר 2026. ב-8 בספטמבר 2025 סיים את תפקידו לאחר 9 הפסדים ב-11 משחקים.

## הישגים כמאמן
;פורטו
* אליפות פורטוגל: 1999
* הגביע הפורטוגזי (**2**): 2000, 2001
* סופר קאפ (**2**): 1999, 2000

;א.א.ק. אתונה
* הגביע היווני: 2002

;פורטוגל
* אליפות אירופה (**1**): 2016

;תארים אישיים
* מאמן השנה ביוון (**4**): 2002, 2005, 2009, 2010
* מאמן העשור ביוון (**1**): 2000–2009

## קישורים חיצוניים

* פרופיל השחקן באתר ForaDeJogo
* פרופיל המאמן באתר ForaDeJogo

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני מאריטימו
קטגוריה:כדורגלני אשטוריל
קטגוריה:מאמני כדורגל פורטוגזים
קטגוריה:מאמני פורטו
קטגוריה:מאמני ספורטינג ליסבון
קטגוריה:מאמני בנפיקה ליסבון
קטגוריה:מאמני א.א.ק. אתונה בכדורגל
קטגוריה:מאמני פנאתינאיקוס בכדורגל
קטגוריה:מאמני פאוק סלוניקי (כדורגל)
קטגוריה:מאמני נבחרת יוון בכדורגל
קטגוריה:מאמני נבחרת פורטוגל בכדורגל
קטגוריה:מאמני מונדיאל 2014
קטגוריה:מאמני מונדיאל 2018
קטגוריה:מאמני מונדיאל 2022
קטגוריה:מאמני יורו 2012
קטגוריה:מאמני יורו 2016
קטגוריה:מאמני יורו 2020
קטגוריה:פורטוגזים שנולדו ב-1954
סבו סיטי

**סֶבּוּ סיטי** (בפיליפינית: **Lungsod ng Cebu**, "לונגסוד ננג סבו"; בסבואנו: **Dakbayan sa Sugbo**, "דקבאיאן סה סוגבו") היא בירת מחוז מרכז ויסאיאס בפיליפינים. העיר נמצאת בחופו המזרחי של האי והפרובינציה סבו, הנמצא במרכז אזור איי ויסאיאס; העיר מתפקדת גם כבירת הפרובינציה סבו, למרות שאינה חלק ממנה. ב-2010 התגוררו בעיר 866,171 תושבים, מה שהופך אותה לעיר החמישית בגודלה בפיליפינים, אחרי קסון סיטי, מנילה, קלואוקן ודבאו סיטי, ובמטרופולין שלה התגוררו למעלה מ-2.5 מיליון תושבים, מה שהופך אותה למטרופולין השנייה בגודלה בפיליפינים, אחרי מטרופולין מנילה.

## היסטוריה
לפני בוא הספרדים לפיליפינים במאה ה-16, הייתה סבו סיטי מרכז מסחרי וחלק מראג'נות קטנה בשם ראג'נות סבו. היא נוסדה על ידי אנשים מהאי סומטרה כמה עשרות שנים לפני בוא הספרדים.

ב-1521 נחת מגלה הארצות הפורטוגזי פרדיננד מגלן באי והתקבל על ידי הראג'ה המקומי. כעבור זמן מה יצא מגלן להילחם בתושבים ילידים באי הסמוך מקטן, אך הוא נהרג בקרב ושאר אנשי המשלחת שלו עזבו את סבו.

ב-1565 הגיעו הספרדים, בפיקודו של מיגל לופס דה לגאספי, שוב לאי, אך עזבו אותו לאחר שהותקפו על ידי המקומיים. לאחר מספר קרבות נחתם באותה שנה הסכם בין המקומיים לספרדים ובמקום הוקמה העיירה "וייה דה סן מיגל דה סבו", אשר שמה שונה בהמשך ל"וייה דל סנטיסימו נומברה דה חסוס", על אף שהשם סבו נותר נפוץ. ב-1569 הפכה ההתיישבות הספרדית בסבו לנמל חשוב ונקודת מוצא למגלי ארצות שיצאו לשאר האיים באזור.

לאחר מלחמת ארצות הברית–ספרד ב-1898 עבר האי סבו, כמו יתר הפיליפינים, לשליטת ארצות הברית. ב-24 בפברואר 1937 זכתה סבו סיטי  במעמד של עיר.

ב-1942, במהלך מלחמת העולם השנייה, נכבשה סבו על ידי יפן, ביחד עם שאר הפיליפינים. העיר שוחררה על ידי הכוחות האמריקאים בקרב סבו סיטי ב-1945.

## חינוך
בעיר נמצאות מספר אוניברסיטאות גדולות, כמו אוניברסיטת סן קרלוס, אוניברסיטת סבו נורמל ושלוחת סבו של אוניברסיטת הפיליפינים.

## תחבורה
נמל התעופה הבינלאומי מקטן-סבו משרת את סבו סיטי ומציע טיסות לערים מרכזיות בפיליפינים וכן ליעדים בינלאומיים באזור. הנמל נמצא באי מקטן, הצמוד לסבו סיטי ומקושר אליה בגשרים.

התחבורה הציבורית בסבו סיטי מסתמכת בעיקר על אוטובוסים, מוניות וג'יפנים. העיירה המקומית בודקת היתכנות של יצירת מערכת אוטובוסים מהירה שתקל על העומס של התחבורה הציבורית בעיר.

## ערים תאומות
* 
* 
* 
* 
* 
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:הפיליפינים: ערים
קטגוריה:יישובים שהוקמו במאה ה-16